ຈີນສະເໜີ ໃຫ້ການຊ່ອຍເຫລືອ ແກ່ເກົາຫລີເໜືອ
ຈີນສະເໜີໃຫ້ການຊ່ອຍເຫລືອພາວະສຸກເສີນແກ່ພວກເຄາະຮ້າຍຈາກໄພນໍ້າຖ້ວມ.
ເກົາຫລີເໜືອກ່າວວ່າ ກຸງປັກກິງແລະສະພາກາແດງຈີນໄດ້ສະເໜີໃຫ້ການຊ່ອຍເຫລືອ ສຸກເສີນດ້ານວັດຖຸບັນເທົາທຸກຕ່າງໆໃຫ້ແກ່ລັດຖະບານພຽງຢ້າງ ເພື່ອຊ່ວຍຮັບມືກັບ ໄພນໍ້າຖ້ວມຢ່າງຮ້າຍແຮງໃນສັບປະດາແລ້ວນີ້ ໃນການປະກາດຂ່າວສັ້ນໆໃຫ້ຮູ້ໃນວັນອາທິດວານນີ້ ອົງການ KCNA ຂອງທາງການ ເກົາຫລີເໜືອກ່າວວ່າ ເຄື່ອງບັນເທົາທຸກທີ່ວ່ານີ້ ຈະຊຸກຍູ້ ແລະໃຫ້ກໍາລັງໃຈແກ່ປະຊາ ຊົນຢ່າງຫລວງຫລາຍ ໃນການພະຍາຍາມຟື້ນໂຕຄືນນັ້ນ ຄໍາປະກາດບໍ່ໄດ້ກ່າວເຖິງຈໍານວນການຊ່ອຍເຫລືອວ່າມີເທົ່າໃດ ແລະບໍ່ໄດ້ບອກໃຫ້ຊາບ ກ່ຽວກັບວ່າ ເປັນການຊ່ອຍເຫລືອໃນຮູບແບບໃດນັ້ນ ເກົາຫລີເໜືອບໍ່ໄດ້ກ່າວເຖິງຈໍານວນຜູ້ຄົນທີ່ໄດ້ຮັບບາດເຈັບແລະເສຍຊີວິດ ແຕ່ຝົນຕົກໜັກ ໃນເກົາຫລີໃຕ້ໄດ້ເອົາຊີວິດປະຊາຊົນໄປຫລາຍສິບຄົນໃນສັບປະດາແລ້ວນີ້